paragraph_text: Crvena pustinja (tal. Il deserto rosso) je film Michelangela Antonionija iz 1964. godine. Prvi je Antonionijev film u boji, te je cijenjen zbog retoričke uporabe technicolora i širokokutnog objektiva. Zajedno s filmovima Avantura, Noć i Pomrčina čini tetralogiju koju, osim stilskih tehnika objedinjava i tematika otuđene protagonistice. Dobitnik je Zlatnog lava u Veneciji.